ΓΡΑΠΤΗ ΕΡΩΤΗΣΗ E-3071/01

υποβολή: Michl Ebner (PPE-DE) προς την Επιτροπή

(8 Νοεμβρίου 2001)

Θέμα: Η μικροδιήθηση του νωπού γάλακτος στις αγροκτηνοτροφικές επιχειρήσεις

Η πρόταση κανονισμού του Ευρωπαϊκού Κοινοβουλίου και του Συμβουλίου με ειδικούς κανόνεςγιεινής για τα τρόφιμα ζωικής προέλευσης (COM(2000)438 τελ.)(1) περιλαμβάνει τον ακόλουθο ορισμό για το νωπό γάλα (Παράρτημα Ι σημείο 5):

νωπό γάλα: το γάλα το οποίο δεν έχει θερμανθεί σε θερμοκρασία άνω των 40 °C επιτρέπονται οι επεξεργασίες όπως η ομογενοποίηση και η τυποποίηση, οι οποίες έχουν επίδραση στην ποιότητα του γάλακτος.

Δυνάμει αυτού του ορισμού νομιμοποιούνται επεξεργασίες του νωπού γάλακτος από τους κτηνοτρόφους, όπως π.χ. η μικροδιήθησή του, και καθίστανται έτσι δυνατές παραποιήσεις του νωπού γάλακτος πριν την παράδοσή του στο μεσάζοντα αγοραστή. Μέσω της μικροδιηθήσεως επιτυγχάνεται η παραποίηση της ποιότητας του γάλακτος, η οποία επιφέρει αύξηση της τιμής για ένα χαμηλής στην πραγματικότητα αξίας προϊόν.

Σήμερα είναι ιδιαίτερα εύκολο με τη βοήθεια της μικροδιήθησης να μειώνεται η συνολική περιεκτικότητα σε βακτηρίδια καθώς και να διυλίζονται συγκεκριμένα στοιχεία της σύνθεσής του (π.χ. καζεΐνη).

Η Ευρωπαϊκή Επιτροπή διαβεβαιώνει ότι δενπάρχουν άμεσες μέθοδοι για να διαπιστωθεί η χρήση μικροδιήθησης (Απάντηση του κ. Byrne εξ ονόματος της Επιτροπής στις γραπτές ερωτήσεις Ε-0823/01 και Ε-0824/01)(2).

1. Μπορεί να γνωστοποιήσει η Επιτροπή πώς πρέπει να εκτελείται στην πράξη ο έλεγχος για να διαπιστωθεί αν έχει προηγηθεί στο παραδιδόμενο νωπό γάλα μικροδιήθηση·

2. Πώς ακριβώς φαντάζεται η Επιτροπή τον έλεγχο για να διαπιστωθεί αν έχει γίνει σωστά η σήμανση σε περίπτωση που έχει γίνει μικροδιήθηση·

3. Γιατί δεν διατηρείται ο ορισμός που δίνεται στο νωπό γάλα στην οδηγία 92/46/ΕΟΚ(3) ή δεν απαγορεύεται ρητώς η παραποίηση από τους παραγωγούς νωπού γάλακτος των παραμέτρων που καθορίζουν την ποιότητα και την αξία του·

(1) ΕΕ C 365 E της 19.12.2000, σελ. 58.

(2) ΕΕ C 350 E της 11.12.2001, σελ. 43.

(3) ΕΕ L 268 της 14.9.1992, σελ. 1.

Απάντηση του κ. Byrne εξ ονόματος της Επιτροπής

(11 Ιανουαρίου 2002)

Η μικροδιήθηση είναι μία τεχνολογία αιχμής, γνωστή και ως διαδικασία διαχωρισμού με μεμβράνες, που βασίζεται σε δαπανηράλικά για τη χρήση των οποίων απαιτείται ιδιαίτερη τεχνογνωσία. Η τεχνολογία αυτή χρησιμοποιείται αποκλειστικά στη βιομηχανία. Πρέπει να τη διαχωρίζουμε από τη χρήση στις εκμεταλλεύσεις νέων κατηγοριών φίλτρων που επιτρέπουν την καλύτερη κατακράτηση, ότανπάρχουν, στερεών σωματιδίων που αιωρούνται ενδεχομένως στο γάλα (π.χ. κομματάκια άχυρου). Η διήθηση αυτή με μεμβράνες, η σύγχρονη έκδοση γνωστού μας κόσκινου, δεν προκαλεί τις συνέπειες σε μικροσκοπικό επίπεδο τις οποίες αναφέρει ο κ. βουλευτής.

Είναι σαφές ότι δενπάρχει άμεση μέθοδος εντοπισμού της επεξεργασίας με μικροδιήθηση στη βιομηχανία. Παρ' όλα αυτά η σύνθεση της χλωρίδας στο γάλα που έχειποστεί μικροδιήθηση αλλάζει. Η επεξεργασία αυτή μαζί με ανεπιθύμητους μικροοργανισμούς εξαφανίζει και άλλους που είναι απαραίτητοι για την ανάπτυξη των αρωμάτων και των ιδιαίτερων χαρακτηριστικών σε ορισμένα τυριά που παρασκευάζονται με νωπό γάλα. Συνεπώς τα επεξεργασμένα προϊόντα θα έχουν διαφορετικές ιδιότητες από παρόμοια προϊόντα που παράγονται με νωπό γάλα.

Όσον αφορά τους ελέγχους επισήμανσης, αυτοί δεν εξαρτώνται μόνον από τους πόρους ανάλυσης αλλά ιδιαίτερα από το ιστορικό μιας επιχείρησης, τη διενέργεια αυτοελέγχων και την ανιχνευσιμότητα. Για τους ελέγχους αυτούς παραμένουν αρμόδιες οι αρχές των κρατών μελών ενώ οι επιθεωρητές του Γραφείου Τροφίμων και Κτηνιατρικών Θεμάτων μπορούν να ελέγξουν την εφαρμογή των διατάξεων αυτών κατά την πραγματοποίηση ιδιαίτερων αποστολών στην βιομηχανία του κλάδου γαλακτοπαραγωγής. Τέτοιοι έλεγχοι διενεργούνται ήδη για την εξακρίβωση της δήλωσης άλλων στοιχείων όπως είναι το είδος (κατσικίσιο τυρί) ή άλλες προστατευόμενες εμπορικές ονομασίες (βούτυρο).

Όσον αφορά τον ορισμό του νωπού γάλακτος το σχέδιο απλοποίησης της κτηνιατρικής νομοθεσίας(1) στο οποίο αναφέρεται ο κ. βουλευτήςποβλήθηκε στο Συμβούλιο και στο Κοινοβούλιο και τη στιγμή αυτή μελετάται εις βάθος από την ομάδα κτηνιατρικών εμπειρογνωμόνων του Συμβουλίου.

(1) ΕΕ C 365 της 19.12.2000.